**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL** **VAŽIAVIMO IŠLAIDŲ KOMPENSAVIMO PLUNGĖS RAJONO SAVIVALDYBĖS VISUOMENĖS SVEIKATOS BIURO PRIKLAUSOMYBIŲ MAŽINIMO PROGRAMOS UŽSIĖMIMUS LANKANTIEMS ASMENIMS TVARKOS APRAŠO PATVIRTINIMO**

2018 m. spalio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi bei atsižvelgdama į Plungės rajono savivaldybės visuomenės sveikatos biuro 2018 m. spalio 8 d. raštą Nr. SB-093 ,,Dėl važiavimo išlaidų kompensavimo“, Plungės rajono savivaldybės taryba n u s p r e n d ž i a:

1. Patvirtinti pridedamą Važiavimo išlaidų kompensavimo Plungės rajono savivaldybės visuomenės sveikatos biuro Priklausomybių mažinimo programos užsiėmimus lankantiems asmenimstvarkos aprašą.
2. Nustatyti, kad asmenų važiavimo išlaidų kompensavimas taikomas nuo 2018 m. lapkričio 1 d. Plungės rajono savivaldybės visuomenės sveikatos biure Priklausomybių mažinimo programoje dalyvaujantiems asmenims.

Savivaldybės meras

SUDERINTA:

Administracijos direktorius Gintaras Bagužis

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Sprendimą ruošė

savivaldybės gydytoja Oresta Gerulskienė,

2018-10-08

PATVIRTINTA

Plungės rajono savivaldybės

tarybos 2018 m. spalio 25 d.

sprendimu Nr. T1-

**VAŽIAVIMO IŠLAIDŲ KOMPENSAVIMO PLUNGĖS RAJONO SAVIVALDYBĖS VISUOMENĖS SVEIKATOS BIURO PRIKLAUSOMYBIŲ MAŽINIMO PROGRAMOS UŽSIĖMIMUS LANKANTIEMS ASMENIMS TVARKOS APRAŠAS**

**I SKYRIUS**

**BENDROSIOS NUOSTATOS**

1. Važiavimo išlaidų kompensavimo Plungės rajono savivaldybės visuomenės sveikatos biuro (toliau – Įstaiga) Priklausomybių mažinimo programos (toliau – Programa) užsiėmimus lankantiems asmenims tvarkos aprašas (toliau – Tvarkos aprašas) reglamentuoja važiavimo išlaidų kompensavimą Įstaigą ir Programą lankantiems asmenims.

2. Važiavimo išlaidos kompensuojamos važiuojant vietinio (miesto) reguliaraus susisiekimo autobusais, vietinio (priemiestinio) reguliaraus susisiekimo autobusais, tolimojo reguliaraus susisiekimo autobusais.

3. Tvarkos apraše vartojamos sąvokos:

**Įstaiga** - Plungės rajono savivaldybės visuomenės sveikatos biuras.

**Programa** – Priklausomybių mažinimo Plungės rajono savivaldybėje 2018-2025 metų programa.

**Vežėjas** – įmonė, įregistruota įstatymų nustatyta tvarka ir turinti teisę vežti keleivius bei bagažą.

**Vietinio (miesto) reguliaraus susisiekimo autobusai** – kelių transporto priemonės, vežančios keleivius pagal patvirtintus tvarkaraščius miesto maršrutais, kuriuos nustato Savivaldybė.

**Vietinio (priemiestinio) reguliaraus susisiekimo autobusai** – kelių transporto priemonės, vežančios keleivius pagal patvirtintus tvarkaraščius nustatytais priemiestiniais maršrutais ne daugiau kaip per dviejų gretimų savivaldybių (neįskaitant miesto savivaldybių) teritorijas.

**Tolimojo reguliaraus susisiekimo autobusai** – kelių transporto priemonės, vežančios keleivius pagal patvirtintus tvarkaraščius nustatytais maršrutais daugiau kaip per dviejų savivaldybių (neįskaitant miestų savivaldybių) teritorijas.

**II SKYRIUS**

**PAVĖŽĖJIMO ORGANIZAVIMAS IR IŠLAIDŲ ADMINISTRAVIMAS**

4. Asmenų, dalyvaujančių Programoje, pavėžėjimo organizavimą į Įstaigą ir Programos užsiėmimus ir iš jų vykdo Įstaiga.

5. Asmenys į Įstaigą ir Programos užsiėmimus ir iš jų gali būti pavežami:

5.1. vietinio (miesto) reguliaraus susisiekimo autobusais;

5.2. vietinio (priemiestinio) reguliaraus susisiekimo autobusais;

5.3. tolimojo reguliaraus susisiekimo autobusais.

**III SKYRIUS**

**VAŽIAVIMO IŠLAIDŲ APSKAITA IR KOMPENSAVIMAS**

6. Važiavimo išlaidos kompensuojamos iš Priklausomybių mažinimo Plungės rajono savivaldybėje 2018-2025 metų programos lėšų.

7. Visos važiavimo išlaidos kompensuojamos Programos asmenims, važiuojantiems į Įstaigą ir Programos organizuojamus užsiėmimus nuo 3 km iki 40 km ir atgal darbo ir ne darbo dienomis (priemiestinio) reguliaraus susisiekimo autobusais, tolimojo reguliaraus susisiekimo autobusais (Plungės rajono ribose).

8. Asmuo perka važiavimo keleiviniu transportu bilietus ir pateikia juos iki paskutinės mėnesio dienos Įstaigos vadovo įgaliotam asmeniui.

9. Įstaigos vadovo įgaliotas asmuo pagal pateiktus bilietus įvertina važiavimo tikslingumą, pagrįstumą, užpildo važiavimo išlaidų apskaitos lentelę (priedas) ir pateikia Įstaigos vadovui tvirtinti. Patvirtinti dokumentai perduodami Buhalterinę apskaitą vykdančiam asmeniui.

10. Įstaigos Buhalterinę apskaitą vykdantis asmuo apskaičiuotą lėšų sumą perveda Programos užsiėmimus lankantiems asmenims į jų nurodytą asmeninę sąskaitą.

**IV SKYRIUS**

**BAIGIAMOSIOS NUOSTATOS**

11. Tvarkos aprašas gali būti keičiamas, pasikeitus teisės aktams, reglamentuojantiems transporto lengvatas, važiavimo išlaidų kompensavimą asmenims.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Važiavimo išlaidų kompensavimo Plungės rajono savivaldybės visuomenės sveikatos biuro Priklausomybių mažinimo

programos užsiėmimus lankantiems asmenims tvarkos aprašo

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

**ASMENŲ VAŽIAVIMO IŠLAIDŲ SKAIČIUOTĖ**

už 20\_\_ m. \_\_\_\_\_\_\_\_\_\_\_\_\_ mėn.

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asmens identifikavimo numeris pagal sąrašą | Važiavimo  maršrutas | Važiuotų dienų skaičius  per mėnesį | Bilietų  skaičius  (vnt.) | Bilieto  kaina  (Eur) | Apmokėtina  suma  (Eur) |
|  |  |  |  |  |  |  |
|  |  |  |  |  |  |  |

Apmokėtina suma (Eur) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(suma žodžiais )

Išlaidas apskaičiavo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarytojo pareigos, vardas, pavardė, parašas)

Data\_\_\_\_\_\_\_\_\_\_\_\_\_

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL** **VAŽIAVIMO IŠLAIDŲ KOMPENSAVIMO PLUNGĖS RAJONO SAVIVALDYBĖS VISUOMENĖS SVEIKATOS BIURO PRIKLAUSOMYBIŲ MAŽINIMO PROGRAMOS UŽSIĖMIMUS LANKANTIEMS ASMENIMS TVARKOS APRAŠO PATVIRTINIMO“**

2018 m. spalio 8 d.

Plungė

1. Sprendimo projekto esmė. Patvirtinti važiavimo išlaidų kompensavimo Plungės rajono savivaldybės visuomenės sveikatos biuro Priklausomybių mažinimo programos užsiėmimus lankantiems asmenims tvarkos aprašą, kuris reglamentuoja važiavimo išlaidų kompensavimą Įstaigą ir Priklausomybių mažinimo programos užsiėmimus lankantiems asmenims. Visos važiavimo išlaidos bus kompensuojamos iš Priklausomybių mažinimo Plungės rajono savivaldybėje 2018- 2025 metų programai skiriamų lėšų.

2. Kuo vadovaujantis parengtas sprendimo projektas.

Sprendimo projektas parengtas vadovaujantis Lietuvos Respublikos 16 straipsnio 4 dalimi bei atsižvelgiant į Plungės rajono savivaldybės visuomenės sveikatos biuro 2018 m. spalio 8 d. raštą Nr. SB-093 ,,Dėl važiavimo išlaidų kompensavimo“.

3. Sprendimo projekto tikslas ir uždaviniai - patvirtinti važiavimo išlaidų kompensavimo Plungės rajono savivaldybės visuomenės sveikatos biuro Priklausomybių mažinimo programos užsiėmimus lankantiems asmenims tvarkos aprašą.

4. Laukiami rezultatai. Pritarus šiam Plungės rajono savivaldybės tarybos sprendimui, Priklausomybių mažinimo programos užsiėmimus lankantys asmenys lengvai ir laiku pasieks Visuomenės sveikatos biure organizuojamus mokymus, seminarus bei asmenines konsultacijas.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenustatyta* |
| *Finansams* |  | *nenumatomas* |
| *Socialinei aplinkai* | *numatomas* |  |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* | *numatomas* |  |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė